Chokerede skoleelever, jublende fiskere, vrede Letbane-fans i byrådet, Vendelbomål i kirken, Lars Lilholt med band i studiet - aftenens Nordjylland Live bliver en nyhedsmættet og musikalsk fest.

Vores reportere har været i marken og fundet dagens vigtigste nyheder. På en nordjysk skole har eleverne modtaget krisehjælp fra en psykolog, efter en vikar viste dem en makaber krigsfilm med etnisk udryddelse og børnedrab - til 10-årige fjerdeklasses elever. Nordjyske fiskere jubler over nyheden om, at der er ekstra fiskekvoter for 180 millioner på vej fra EU. Vi sender live fra aftengudstjeneste i Saltum Kirke. Alt foregår på vendelbomål. Fårup Sommerland er kåret som Europas næstbedste forlystelsespark, Onsdags-Panelet diskuteret aktuelle emner, og ikke mindst spiller Lars Lilholt med band nyt nummer live i studiet. Se med klokken 19.30 på TV2 Salto.